Adatkezelési Tájékoztató

Az SOS Központ Kft. kiemelt fontosságot tulajdonít a szerződők és biztosítottak személyes adatainak célhoz kötött felhasználásához, valamint biztonságos tárolásához. Ezért a természetes személyek személyes adatai védelméről és az adatok szabad áramlásáról az Európai Parlament és a Tanács (EU) 2016/679 rendelete, az információs jogról és az információszabadságról szóló 2011 évi CXII. törvény, valamint az egészségügyi és a hozzájuk kapcsolódó személyes adatok kezeléséről és védelméről szóló 1997. évi XLVII. törvény rendelkezései alapján belső adatvédelmi szabályzatot és rendszert működtet és ennek alapján készítette el a tájékoztatót.

Az adatkezelő neve és elérhetőségei:

Cégnév: SOS Központ Korlátolt Felelősségű Társaság

Cégjegyzékszáma: 01-09-177012

Székhelye: 1021 Budapest, Hűvösvölgyi út 14. 2/5

Adószáma: 24680204-2-41

weboldala: www.soskozpont.hu

e-mail: info@soskozpont.hu

telefon: +36 30 6 911 104

Az SOS Központ Kft. a biztosítottak önkéntes adatszolgáltatása kapcsán a következő adatokat kezeli: lakcím, elérhetőségek, nemük, koruk, egészségügyi állapotra vonatkozó információk, kórelőzmények, az általuk szedett gyógyszerek.

Az egészségügyi és a kapcsolódó személyes adatok kezelésének célja: az érintett egészségügyi állapotának nyomon követése. Az SOS Központ Kft. az adatokat kizárólag a cél megvalósulásához szükséges mértékben és ideig kezeli.Az adatkezelés jogalapja az érintett (biztosított) hozzájárulása.

A szerződők és biztosítottak által átadott adatokat jelszóval védett és vírusvédelemmel ellátott számítógépen rögzíti. Az adatkezelés során biztosítja az adatok biztonságát véletlen, vagy szándékos megváltoztatással, nyilvánosságra kerüléssel szemben.

Az írásos dokumentumokat feldolgozás után zárt helyen tárolja, hozzáférést csak az arra jogosultaknak biztosít, akiket az adatkezelési szabályzatban nevesít. A dokumentumokat a távfelügyeleti szerződés fennállása alatt megőrzi és annak lejártát követő 30 napon belül megsemmisíti.

A számítógépes rendszerben rögzített adatokhoz csak olyan mértékű hozzáférést biztosít, amelyek biztosítják a gyors és hatékony segítségnyújtást valamint a pontos ügyviteli és számlázási szolgáltatást.

A fenti célok eléréséhez megbízható, erkölcsi bizonyítvánnyal rendelkező szakembereket alkalmaz.

Az adatok kezelését úgy alakítja ki, hogy illetéktelen személy azokhoz ne férhessen hozzá, minden egyes lekérdezés esetén a lekérdező személye beazonosítható legyen.

Az adatokat más részére nem adja ki, kivéve az együttműködő vonuló szolgálatoknak, az erre feljogosított hatóságoknak, valamint a szerződők és biztosítottak részére írásos megkeresés esetén.

A rendszerben történő beszélgetéseket hangfelvétel formájában rögzíti, évente lemezre menti és a mentéseket 5 évig megőrzi, majd az 5 év letelte után törli. A felvételekről a szerződők és/vagy biztosítottak írásos kérésére és költségére másolatot küld vagy ad át. A felvételekről más esetben csak hatóság megkeresése esetén, annak írásbeli kérésére készít másolatot.

Az SOS Központ Kft. és a vele szerződésben álló szerződő felek illetve biztosítottak között szociális – és egészségügyi távfelügyeleti szerződés jön létre, melynek elválaszthatatlan részét képezi a honlapon is megtalálható ÁSZF (Általános Szerződési Feltételek). A szerződők és biztosítottak vállalják, hogy adataikban beállt változásokat legkésőbb 5 napon belül a szolgáltató tudomására hozzák, a szakszerű intézkedések meghozatala érdekében. A késedelmes adatközlésből eredő problémák miatt a szolgáltató nem tehető felelőssé.

A szerződők és biztosítottak elfogadják, hogy a Szolgáltató a tevékenységével, a szolgáltatások bővülésével kapcsolatban tájékoztatót küldjön levélben vagy e-mail útján részükre.

Szolgáltató biztosítja a segélynyújtás alkalmával keletkezett személyes adatok biztonságát is.

Jogellenes adatkezelés esetén az érintett a panaszával közvetlenül a Nemzeti Adatvédelmi és Információszabadság Hatósághoz fordulhat, melynek elérhetőségei: 1125 Budapest, Szilágyi Erzsébet fasor 22/C., telefon: +36 1 391 1400, email: ugyfelszolgalat@naih.hu, honlap: [www.naih.hu](http://www.naih.hu).

Az érintett – jogainak megsértése esetén – bírósághoz fordulhat. A kereseti kérelem elbírálása a törvényszék hatáskörébe tartozik. Az eljárás – az érintett választása szerint – az érintett lakóhelye, vagy tartózkodási helye szerint illetékes törvényszék előtt is megindítható. A bíróság az ügyben soron kívül jár el.

Jelen adatkezelési tájékoztató 2018. május 25. napján lép hatályba.

Kelt: helység.....................................év...............hó…………nap.......... .

 Szolgáltató Szerződő